cyanic-selkie/wikianc huggingface dataset:
Лил Вејн
2000–02: Lights Out and 500 Degreez
Неговиот следен албум издаден во 2000 година „Lights Out“, не го постигна истиот успех како неговиот дебитантски албум, но се здоби со златен сертификат од страна на РИАА. Критичарите укажаа на недостаток од кохерентни приказни во неговите стихови, како доказ дека тој допрва треба да созрева за да го достигне нивото на своите колеги од Hot Boys. Водечкиот сингл беше „Get Off The Corner“, во кој беше забележано подобрување во лирската содржина и стилот на песната, која доби и спот. Вториот сингл кој доби помалку внимание беше „Shine“(Сјај) заедно со Hot Boys. Наскоро по објавувањето на „Lights Out“, Лил Вејн се појавува со синглот “1#Stunna” заедно со Биг Тајмерс и Џувенајл искачувајќи се на 24-то место на Хот Рап синглови топ-листата.
Во 2001 година Лил Вејн бил застрелан во градите, во Флорида, откако непознати напаѓачи испукале два куршума низ прозорецот на неговиот автобус за турнеи. Тој се потсетува на инцидентот во едно интервју, во 2008 година: „Куршумот не влезе, затоа што прозорецот го забави.“
Третиот албум на Лил Вејн „500 Degreez“ беше објавен во 2002 година, следејќи го форматот на претходните два, со значителни придонеси од Hot Boys и Mannie Fresh. Иако се здоби со златен сертификат, како и претходниот, не успеа да го постигне успехот на неговиот деби – албум. Насловот беше во знак на неодамнешното одвојување на членот од Hot Boys, Џувенајл и неговиот албум „400 Degreez“. Водечкиот сингл беше „Way of Life“ кој исто како и албумот, не го постигна успехот на неговите претходни синглови. По издавањето на „500 Degreez“, тој се појави во синглот „Neva Get Enuf“ од 3LW.
2004–07: Tha Carter, Tha Carter II и соработките
Летото 2004 година, албумот на Вејн „Tha Carter“ беше пуштен во продажба, одбележувајќи го она што критичарите го сметаат за напредок во неговиот стил на рапување и лирски теми. Со „Tha Carter“ Вејн добил големо признание, продавајќи над еден милион примероци во САД, а песната „Go DJ“ стана Топ 5 хит. По издавањето на „Tha Carter“, Лил Вејн се појавува во синглот „Soldier“ на Destiny's Child's, заедно со T.I, искачувајќи се на 3-то место на американскиот Хот 100 и американската R&B топ-листа. Песната „Get Something“ (заедно со Mannie Fresh) требало да се појави на албумот, но не успеал да направи пресек, но сепак музичкиот спот бил објавен.
„Tha Carter II“, следбеникот на на оригиналниот албум „Tha Carter“, бил издаден во декември 2005 година, овој пат без продукцијата на долгогодишниот продуцент на Cash Money Records, Мени Фреш кој ја беше напуштил музичката куќа. „Tha Carter II“ се продаде во повеќе од 238 000 примероци во првата недела од објавувањето, дебатирајќи на 2-то место на Билборд 200 топ-листата и продаде 2 000 000 примероци ширум светот. Водечкиот сингл „Fireman” („Пожарникар“) стана хит во САД, достигнувајќи го 32-то место на Билборд Хот 100 топ-листата. Други синглови на албумот се: „Grown Man“, „Hustler Muzik“ и „Shooter“ (заедно со R&B пејачот Robin Thicke). Лил Вејн, исто така, се појави во ремиксот на Боби Валентино „Tell me“ кој се искачи на 13-то место на американската Рн’Б топ-листа.
Во 2005 година, Лил Вејн беше именуван за претседател на Cash Money и истата година тој ја основа Young Money Entertaiment, како печат на Cash Money. Сепак, кон крајот на 2007 година, Лил Вејн објави дека тој се повлекува од раководството на двете куќи и дека управувањето на Young Money го предава на Кортез Брајант.
Во 2006 година, Лил Вејн соработувал со раперот Бирдман на албумот „Like father, Like son“, чиј прв сингл „Stuntin’ Like My Daddy“, се искачи на на 21-то место на Билборд Хот 100-топ листата. Наместо да издаде следен соло-албум, Лил Вејн ја придоби својата публика преку многуте миксови и настапи во гости со разновидност на поп и хип-хоп синглови. Од многуте негови миксови, „Dedication 2“ и „Da Drought 3“ добија најголема медиумска експонираност и осврт. „Dediction 2“, објавен во 2006 година, како дует на Лил Вејн со Диџеј Драма, ја содржи реномираната социјално свесна песна „Georgia Bush“, во која Лил Вејн го критикува поранешниот американски претседател Џорџ В. Буш, како реакција на последиците од ураганот Катрина во градот Њу Орлеанс. „Da Drought 3“ беше издаден наредната година и беше достапен за бесплатно правно симнување. Таа го содржи рапувањето на Лил Вејн на повеќе ритми од неодамнешни хитови од страна на други музичари. Кристијан Хауард од Ролинг Стоун магазинот смета дека миксовите „Da Drought 3“ и „The Drought Is Over 2“ се меѓу најдобрите албуми во 2007 година.
И покрај тоа што не објави албум две години, Лил Вејн се појави во бројни синглови на разни изведувачи, вклучувајќи ги „Gimme That“ од Chris Brown, „Make It Rain“ од Fat Joe, „You“ од Lloyd и „We Takin’ Over“ од DJ Khaled (заедно со Акоn, TI, Fat Joe и Birdman ), „Duffle Bag Boy“ од Playaz Circle, „Sweetest Girl(Dollar Bill)“ од Wyclef Jean (и со Акоn) и ремиксот „I’m So Hood“ од DJ Khaled (заедно со Т-Pain, Young Jeezy, Ludacris, Busta Rhymes, Big Boi, Fat Joe, Birdman и Rick Ross). Сите овие синглови беа во рамките на првите 20 места на Билборд Хот 100, Хот Рап синглови и Хот РнБ/Хип-хоп песни на топ листите. Во 2007 година на албумот на Birdman „5*Stunna“, Лил Вејн се појавува во сингловите „100 Million“ и „I Run This“, меѓу неколку други песни. Вејн исто така се појавува на песни од албумите „Getback“ од Little Brother, „American Gangster“ од Jay-Z, „Graduation“ од Kanye West (Кање Вест) и „Insomniac“ од Енрике Иглесијас. „Make it Rain“, издаден од продукцијата Scott Storch го достигна 13-то место на Топ 100 и 2-то место на Хот Рап–синглови на топ листите и беше номинирана за Греми награда за најдобра Рап изведба од страна на дуо или група за 2008 година.
Списанието Vibe објави список на 77 песни од Лил Вејн во 2007 година и ја објави неговата верзија на „We Takin’ Over“ на DJ Khaled како најдобра во 2007 година, заедно со „Dough Is What I got“ (слободен стил на ритамот од „Show Me What You Got“ од Џеј Зи) од втората песна од албумот Da Drought 3. На крајот од 2007 година, една анкета на МТВ го прогласи Лил Вејн за „Hottest MC in the Game“ („Најдобар МС во играта“). Списанието The New Yorker го рангираше како „Рапер на годината“, додека списанието GQ го именуваше како „Работохолик на годината“. Во 2008 година беше прогласен за најдобра рок-ѕвезда што постои, од страна на списанието Blender и „Најдобар МС“ од списанието Rolling Stone (Ролинг Стоун).
2008–09: Tha Carter III и We Are Young Money
Првобитно, било планирано во 2007 година да биде издаден Tha Carter III, но до негово одлагање дошло откако поголемиот дел од песните протекле и се дистрибутирале на микс-касети, како „The Drought Is Over Pt.2“ и „The Drought Is Over Pt.4“. Лил Вејн првично одлучил да ги искористи протечените песни, плус четири нови песни,да направи посебен албум, насловен „The Leak“ („Протекување“). The Leak требало да биде објавен на 18 декември 2007, но вистинскиот албум бил одложен до 18 март 2008 година, но издавањето во овој формат никогаш не дошло до реализација, а официјален ЕП насловен „The Leak“ кој содржи пет песни дигитално бил објавен на 25 декември 2007 година.
На концертот Voodoo Experience одржан во октомври 2008 година, во Њу Орлеанс, се појави и Лил Вејн. Џонатан Коен од списанието Билборд, објави дека овој настан ќе биде забележан како негово најголемо домашно претставување во неговата кариера. Лил Вејн изјави дека повторно ќе се обедини со Hot Boys, заедно со Џувенајл, Турк и Б.Г. Тие планираат да издадат албум откако соло албумот на Б.Г „Too Hood to Be Hollywood“ ќе биде завршен. Вејн, исто така, во 2008 година настапи на Virgin Mobile Music Fest, заедно со Kanye West (Кање Вест) изведувајќи го ремиксот на „Lollipop“ и исто така со усно сихронизирање ја изведе „I Will Always Love You“ од Витни Хјустон. Лил Вејн, исто така, настапи на МТВ Видео Музичките Награди во 2008–та година, со Kid Rock (Кид Рок) („All Summer Long“), Leona Lewis (Леона Луис) („Don’t Get It“) и T-Pain („Got Money“). На премиера на сезоната Saturday Night Live тој ги изведе „Lollipop“ и „Got Money“. Подоцна настапи на собирот на Универзитетот Вандербилт и во 2008 година доби 12 номинации за BET Hip Hop Awards наградата. Тој ја освои МВП титулата на БЕТ-хип-хоп наградите и седум други. Беше објавено дека M.I.A го откажа настапот на турнејата, поради нејзината бременост, меѓутоа, се очекува Џеј Зи да настапи заедно со Вејн на песната „Mr.Carter“ во одбраните шоуа.
На 11 ноември 2008 година, Вејн стана првиот хип-хоп изведувач кој некогаш настапил на Country Music Association наградите. Тој свиреше заедно со Кид Рок на песната „All Summer Long“, во која Вејн не рапуваше, туку само свиреше на гитара заедно со гитаристот од бендот на Кид Рок. Набргу потоа, Вејн беше номиниран за осум Греми награди - најмногу од било кој уметник номиниран таа година. Вејн тогаш беше избран за прв „МТВ човек на годината” на крајот на 2008 година. Тој ја освои наградата Греми за најдобар Рап-соло изведба за песната „A Milli“, најдобра рап изведба од дуо или група за неговото појавување во песната „Swagga Like Us“ на T.I и за најдобра Рап песна за „Lollipop“. Tha Carter III ја освои наградата за Најдобар рап албум.
МТВ го стави Лил Вејн на второто место на нивната листа за The Hottest MСs In The Game за 2009 година.
На 23 декември 2009 година, Вејн го издаде заедничкиот албум со Young Money, потврден со првиот сингл „Every Girl“(„Секоја девојка“). Вториот сингл е „BedRock“, заедно со Лојд. Третиот сингл е „Roger That“. На 24 мај 2010 година, албумот беше награден со злато од страна на РИАА, со повеќе од 500.000 продадени примероци.
Вејн се појавува во песната „Revolver“, заедно со Мадона на нејзиниот албум со најголеми хитови во 2009 година, Celebration („Прослава“). Тој исто така се појави во песната на Weezer, „Can’t Stop Partying“ во 2009 година на нивниот албум „Raditude“.
2008–сегашност: Rebirth, I Am Not a Human Being, и Tha Carter IV
Кон крајот на 2008 година Вејн изјави дека ќе го преиздаде Tha Carter III со остатокот од песните и ќе го нарече Rebirth, меѓутоа неколку месеци подоцна, тој изјави дека наместо „Rebirth“ ќе биде објавен неговиот деби-рок албум, задржувајќи го насловот „Rebirth“ („Преродба“). Како поддршка на издавањето на Rebirth и заедничкиот албум со Young Money Entertaiment, Вејн го одржа „Young Money Presents: America’s Most Wanted Music Festival“…единствената турнеја одржана во САД и Канада, која започна на 29 јули 2009 година. Издавањето на албумот „Rebirth“ првично беше закажано за 7 април 2009 година, но после бројни одложувања албумот беше издаден на 2 февруари 2010 година. За очекувањето на „Rebirth“, Вејн беше избран за насловната на списанието Rolling Stone (Ролинг Стоун).
„Prom Queen“, првиот официјален сингл, дебатираше на 27 јануари 2009 година, веднаш после емитувањето во живо на интернет Ustream од неговиот концерт во Сан Диего. „Prom Queen“ го достигна 15 место на Билборд Хот 100 топ-листата. На 3 декември 2009 година, вториот сингл на Лил Вејн од албумот, „On Fire“ беше издадена на iTunes. „On Fire“ беше продуцирана од страна на Cool & Dre со Лил Вејн, кој свири гитара со помош на Pro Tools. „On Fire“ го достигна 33 место на Билборд Хот 100 топ-листата. „Drop The World“, заедно со Еминем, е третиот сингл од албумот.
Лил Вејн го издаде албумот со наслов I Am Not a Human Being („Јас не сум човечко суштество“) на 27 септември 2010 година, на денот на неговиот роденден. Албумот се продаде во над 250.000 примероци во САД и предизвика внимание со синглот „Right Above It“.
Во интервју за МТВ Mixtape Monday, Вејн ја потврди можноста за албум насловен Tha Carter IV. Следејќи го успехот на Tha Carter III, кој продавајќи се во повеќе од два милиони примероци стана најдобро продаван албум во 2008 година, Вејн повторно потпиша договор со Cash Money Records за мулти-албум. Вејн рече дека Tha Carter IV ќе биде издаден во 2009 година, непосредно пред празниците. Birdman (Бирдман) претходно беше изјавил дека Tha Carter IV заедно со Rebirth ќе одат во пакет како двоен диск албум. Сепак, Вејн ја негираше оваа идеја, велејќи дека „Tha Carter IV заслужува Tha Carter IV“. Тој додаде дека We Are Young Money може да оди како двоен албум со Rebirth. Меѓутоа, подоцна беше потврдено дека Rebirth и We Are Young Money ќе бидат издадени одделно и дека Tha Carter IV ќе биде објавен во текот на 2011 година. Тој почнал од нула на Tha Carter IV, веднаш по излегувањето од затвор. Тој го сними својот прв сингл откако излезе од затвор и беше опишан како „a 2010 version of A Milli on steroids“(„како 2010 верзија на Мilli на стероиди“). Првиот сингл „6 Foot 7 Foot“ заедно со Cory Gunz (Кори Ганц), беше издаден на 15 декември 2010 година. На 16 декември 2010 година, беше достапен за дигитално симнување на iTunes. Песната ја продуцираше Бангладеш, кој исто така го продуцираше синглот „A Milli“ на Лил Вејн во 2008 година. Албумот Tha Carter IV ќе биде издаден во зимата 2011 година.
Идни проекти
Тој најави неколку можни идни проекти, вклучувајќи ја и соработката на албумот „I Can’t Fell My Face“ со раперот Juelz Santana (Јуелз Сантана) кој e во продукција веќе неколку години. Тој исто така, зборуваше со пејачот Лојд за заеднички албум во иднина. На 19 јуни 2008 година, Лил Вејн и Т-Паин, формираа дуо наречено Т-Вејн и планираа да издадат албум заедно. На 8 јуни 2010 година, Дрејк потврди дека тој и Вејн планираат да издадат joint албум во иднина. Лил Вејн и Baby (Бејби) во 2011 година, околу Денот на татковците ќе издадат втор албум „Like Father, Like Son“. Вејн и Дрејк ќе го објават заедничкиот албум некаде во блиска иднина.
Телевизија и филмска кариера
Лил Вејн беше гостин дебитант кој се појави наспроти Skip Bayless на „првиот и десеттиот сегмент“ на изданието на ESPN First Take што се одржа на 6 јануари 2009 година. На 10 февруари 2009 година, тој исто така се појави на телевизијата ЕСПН во Around The Horn и ги победи ветераните Вуди Пејџ (Wooddy Paige), Џеј Мариоти(Jay Mariotti) и колегата од Њу Орлеанс, Мајкл Смит (Micheal Smith) и ја освои таа епизода од шоуто. Вејн е поставен да ја продуцира и компонира музиката за филмот Hurricane Season („Сезона на урагани“). Документарецот на Лил Вејн насловен Carter беше објавен на филмскиот фестивал Sundance. На 7 февруари 2009 година во шоуто Late Show with на Дејвид Летерман на телевизијата ЦБС, тој ја презентираше Топ Десет листата. Потоа, на 24 април се појави во една епизода на The View, во која зборуваше за неговата GED и зависностите. Во септември 2009 година, Вејн се појави во една епизода на Behind The Music на VH1 и беше презентер на МТВ филмските награди во 2009 година.
Семејство
Лил Вејн има четири деца. Неговото прво дете, ќерката Регина, е родена кога тој имал 15 години, од неговата средношколска љубов, Антонија „Тоја“ Картер (родена Џонсон). Вејн и Џонсон се зедоа на Денот на вљубените во 2004 година и се разведоа во 2006 година. Гласините кои почнаа да се движат по Интернет во август 2008 година, дека ќерката на Лил Вејн загинала во сообраќајна несреќа, тој брзо ги негираше, велејќи : „Ве молам дозволете ми да го отфрлам сите гласини и шпекулации и да ве известам дека ќерка ми е жива, здрава и опкружена со семејството кое се грижи и ја сака премногу. Гласините се потполно лажни и неосновани; ниту Регина, ниту било кој друг член на моето семејство е вклучен во сообраќајна несреќа“. Неговото второ дете, Двејн 3 (Dwayne III) е роден на 22 октомври 2008 година во Христијанската болница во Синсинати. Неговото трето дете, Ленокс Самоил Ари (Lennox Samuel Ari), од глумицата Лаурен Лондон (Lauren London), е родено на 9 септември 2009 година. Своето четврто дете, Нил, тој го доби со пејачката Нивеа на 30 ноември 2009 година.
Во интервју за Би-Ес, со Кејти Корик, Вејн објасни зошто го користи името „Вејн“, наместо неговото родено име, Двејн. Картер објасни: „Ја испуштив Д затоа што сум помлад и татко ми е жив, а тој не е во мојот живот, ниту некогаш бил. Значи, не сакам да бидам Двејн, претпочитам да бидам Вејн.“ Корик го праша дали неговиот татко знае за ова и Вејн со насмевка одговори: „Сега знае.“
Високо образование
Откако ја заработи својата GED (ГЕД), Вејн се запиша на Универзитетот во Хјустон, во јануари 2005 година. Тој го напушти уште истата година, поради неговиот спротивставен распоред. Исто така за The View откри дека се префрлил на Универзитетот во Феникс и дека зема онлајн курсеви по психологија. Една статија во списанието Урб во март 2007 година, тврдеше дека Вејн добивал високи оцени на Хјустон.
Спортски и музички интереси
Во интервју за списанието Блендер (Blender), Лил Вејн откри дека една од неговите омилени групи од детството е рок-групата Нирвана, посочувајќи ги за големо влијание во неговата музика.
На 24 септември 2008 година, Лил Вејн го објавил својот прв блог за ЕСПН во нивното издание, списанието ЕСПН. Вејн открива дека е љубител на тенисот, на Green Bay Packers, на Бостон Бруинс (Boston Bruins), на Лос Анџелес Лејкерс и Бостон Ред Сокс. Вејн продолжи со пишување за ЕСПН, особено известуваше за ЕСПН од Супер Бовл натпреварите.
Заедно со Мек Мејн, Вејн присуствуваше на 3-та игра од отворањето на НБА плејоф серија помеѓу Денвер Нагетс и домашната екипа Њу Орлеанс Хорнетс на 25 април 2009 година.
Религија
Лил Вејн е христијанин, кој одвојува време редовно да ја чита Библијата. Додека настапуваше во Newark Symphony Hall, Лил Вејн го изнесе своето верување „во Господ и неговиот син Исус.“ Тој тогаш ја праша толпата дали и тие исто така веруваат и тие одговорија потврдно со викање.
Според неговиот цимер од затворот на островот Рикерс и затворските записи, Вејн е римокатолик.
Филантропија
На 19 февруари 2008 година, Лил Вејн и Кортез Брајант повторно го посетија средното училиште „Мек Меин“ за да изберат средношколци за да дизајнираат покана за гала вечерта за претставување на непрофитабилната фондација на Лил Вејн, Оne Family. Мрежното место Сhange.org вели: „Мисијата на фондацијата „One Family“ е да ги поттикне младите да се посветат на нивните вештини и таленти, едуцирајќи ги да станат продуктивни и економски доволни сами за себе, мотивирајќи ги да сонуваат надвор од нивните околности.“
Употреба на дрога и апсења
Во вечерните вести на ЦБС, во интервјуто со водителката Кејти Корик (Katie Couric) во нејзиното специјално издание за Греми наградите Вејн изјави дека ужива во рекреативно пушење на марихуана. Тој исто така изјави дека веќе не е „зависен“ од пиење пурпурен пијалак (сируп против кашлица „кодеин“), како што некои тврдеа. Тој беше уапсен за поседување на марихуана и други видови на дрога.
На 23 јануари 2008 година, Лил Вејн беше уапсен заедно со уште две лица. Неговиот патувачки автобус беше запрен од агентите на Граничната патрола близу Јума, Аризона. К-9 единицата пронајде 105 грама марихуана, речиси 29 грама кокаин, 41 грам МДМА и 22000 долари во кеш. Лил Вејн беше обвинет за четири кривични дела: поседување на опојни дроги за продажба, поседување на опасни дроги, непристојно однесување, вклучувајќи и оружје и поседување на прибор за дрога. Тој доби дозвола да патува надвор од државата и остана надвор од притвор давајќи гаранција од 10,185 долари. На 6 мај 2008 година, Вејн се врати во судот во Аризона да се изјасни невин по обвиненијата. Налог за апсење беше издаден на 17 март 2010 година, кога Лил Вејн не се појави на завршното судење. Меѓутоа, раперот веќе беше во затвор во Рикерс, отслужувајќи едно годишна казна за обвинението за оружје. На 22 јуни 2010 година, Вејн се изјасни виновен за обвиненијата. Како дел од договорот за признавање на вината тој може да добие 36 месеци условна казна. На 30 јуни 2010 година, беше осуден на 3 години условно.
На 18 декември 2009 година, Вејн и 11 други беа задржани на граничниот премин кај Фалфуриас (Falfurias), Тексас, откако непозната количина на марихуана беше пронајдена во два негови патувачки автобуси.
Случајот со оружје во Њујорк
На 22 јули 2007 година, Лил Вејн беше уапсен во Њујорк, по настапот во Бекон Театарот (Beacon Theatre); Њујоршката полиција ги откри Лил Вејн и друг човек како пушат марихуана во близина на патувачкиот автобус. По ставањето на Лил Вејн во притвор, полицијата откри пиштол od 40 mm кај него. Пиштолот, кој бил регистриран на име на неговиот менаџер, бил во торба која се наоѓала во близина на раперот. Тој беше обвинет за кривично поседување на оружје и марихуана.
На 22 октомври 2009 година, Лил Вејн се изјасни за виновен за обид за кривично поседување на оружје. Пресудата требаше да биде донесена во февруари 2010 година и се очекуваше да добие една година затворска казна, но на 9 февруари 2010 година, адвокатот на Вејн соопшти дека пресудата е одложена до 2 Март, поради денталната операција која е закажана за 16 февруари. Во операцијата се вклучени осум канали на корените, замена на неколку забни импланти, како и додавање на неколку нови импланти и работа на неговите преостанати оригинални заби.
На 2 март 2010 година, пресудата повторно беше одложена откако во судницата беше пријавен пожар во подрумот.
На 8 март 2010 година, Лил Вејн беше осуден на една година затвор, која ја отслужи на островот Рикерс. Неговиот адвокат изјави дека раперот очекува да биде држан во заштитен притвор, одделен од другите затвореници. Тој беше пуштен поради добро однесување. Меѓутоа, во мај 2010 година, од страна на затворскиот персонал на островот Рикерс, кај Вејн беа пронајдени забранети работи (Мп3 плејер, полнач и слушалки). Сепак во тоа време, од страна на МТВ и Хип-хоп ДХ (HipHopDX) беше објавено дека Лил Вејн ќе биде пуштен почетокот на ноември. Во април 2010 година, пријателите на Лил Вејн создадоа мрежно место наречена Визи ти благодариме („Weezy Thanx You“), која ги објавува писмата напишани од Вејн во затворот. Во првото писмо насловено „Gone ‘til November“, раперот го опишува неговото секојдневие, велејќи дека работи многу и дека ја чита Библијата секој ден.
Вејн беше ослободен од затворот на островот Рикерс на 4 ноември 2010 година, откако одлежа осум месеци од неговата едногодишна казна.
Тужби
Во февруари 2009 година, продукциската компанија РМФ продукција поднесе тужба вредна 1.3 милиони долари против Вејн, поради аконтација од 100 000 долари за три концерти, од кои сите беа откажани од страна на уметникот.
Во октомври 2009 година, Лил Вејн ,Бирдман, Cash Money Records и неколку музички дистрибуции беа тужени за кршење на авторските права, од страна на Томас Мараскуло (Thomas Marasciullo), кој тврди дека неговиот глас бил употребен без негова дозвола. Раперите во 2006 година му рекле дека треба да сними некои „италијански стилизирани зборови“. Стиховите наводно се користени на „Respect“ и други песни на заедничкиот албум на раперите „Like Father,Like Son“ и на албумот на Бирдман „5* Stunna“.
Јавни наводи на Барак Обама
Лил Вејн е споменуван во јавните говори на претседателот Барак Обама, најмалку двапати, во мешани контексти. Зборувајќи на широката афроамериканска публика за време на генералната изборна кампања, во говорот во градското собрание во Џорџија, тогашниот сенатор Обама ги опоменуваше децата да останат во училиштата и да ги остварат нивните соништа низ образованието и упорноста, наместо да се надеваат на краток пат до славата и богатството, изјавувајќи: „Вие веројатно не сте добри како рапер. Можеби вие сте следниот Лил Вејн, веројатно и не, во тој случај вие треба да останете во училиште.“
По преземањето на претседателството, Обама подоцна ја повтори оваа тема на лична и семејна одговорност и тежината на постигнувањето на лирските вештини или успехот на Лил Вејн, во текот на обраќањето на средбата по повод 100-годишнината од НААЦП, кажувајќи и на публиката:"Би можеле да помислат дека имаат прилично добар скок шут или добро движење, но сите наши деца не можат да се стремат да бидат Леброн или Лил Вејн. Сакам тие да се стремат да бидат научници и инженери, лекари и професори, не само кошаркари и рапери. Сакам да се стремат да бидат во Врховениот суд на правдата. Сакам да се стремат да бидат Претседател на Соединетите Американски Држави."
Обама, исто така го спомна слушањето на Лил Вејн на неговиот iPod: "Мојот вкус за рап е значително подобрен. Џеј Зи беше вид на она што доминираше, но сега имам малку Нас и малку Лил Вејн и некои други работи."
1098 п.н.е.
1098 п.н.е. — година според општоприфатениот календар. Тоа била 1098. година пред новата ера, 98. од вториот милениум п.н.е., 98. од 11 век п.н.е. и деветта од 1090-тите п.н.е.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4410 и 4411 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3652 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2662 и 2663 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 345 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1098 година се протега во 1538 и 1539, додека според второто гледиште, годината трае во текот на 1598 и 1599 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 555 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1772 и 1771 исламска година пред хиџра.
Поглед
Во психоаналитичката теорија на Жак Лакан, погледот е анксиозната состојба која се појавува со реализацијата дека некој може да биде гледан. Психолошкиот ефект, тврди Лакан, е дека предметот губи одреден степен на автономија после реализацијата дека тој или таа е видлив објект. Овој концепт е сврзан со неговата теорија за фазата на огледалото, во која дете наидува на огледало и сфаќа дека тој или таа има надворешен изглед. Лакан сугерира дека овој погледен ефект може на сличен начин да биде предизвикан од страна на сите можни објекти како што се столчето или телевизискиот екран. Ова не значи дека објектот игра улога на огледало, наместо тоа значи дека свеста на некој објект може да предизвика свест дека некој друг е исто така објект.
Историја на концептот
Бројни егзистенцијалисти и феноменологисти го адресирале концептот за погледот почнувајќи со Жан-Пол Сартр. Фуко во Discipline and Punish елаборираше за погледот за да илустрира одредена динамика во односите на моќта и дисциплинските механизми. Дерида, исто така, елаборирал за односите на животните и луѓето преку погледот во The Animal That Therefore I Am.
Системи на моќ и погледот
Мишел Фуко првпат го употребил терминот "медицински поглед" во The Birth of the Clinic објаснувајќи го процесот на медицинската дијагноза, динамиката на моќта меѓу лекарите и пациентите, и хегемонијата на медицинско знаење во општеството. Тој во Discipline and Punish елаборираше за погледот за да илустрира одредена динамика во односите на моќта и дисциплинските механизми, како што се надгледувањето, и функцијата на сродните дисциплински механизми и саморегулацијата во затворот или училиштето како апарат на моќта.
Погледот не е нешто што некој има или користи; напротив, тој е односот во кој некој влегува. "Погледот е централен дел од системите на моќ и идеите за знаењето". Три главни концепти кои Фуко ги воведе се: паноптицизам, моќ/знаење, и биосила. Сите овие концепти ја адресаат саморегулацијата под системите за надзор. Ова се однесува на начинот на кој луѓето го модифицираат своето однесување верувајќи дека тие постојано се надгледувани дури и ако тие не можат директно да видат кој или што ги гледа. Овој можен надзор, дали вистински или нереален, има само-регулирачки ефекти.
“Машкиот поглед" во феминистичката теорија
Во нејзиниот есеј од 1975 година Визуелно задоволство и Наративно кино, Лаура Мулви го воведе концептот на вториот бран на феминизмот наречен "машкиот поглед", како карактеристична особеност на половата асиметрија на моќ во филмовите. Концептот бил присутен во претходните студии за погледот, но Мулви беше таа која го популаризирала. Мулви изјави дека жените биле објектификувани во филмот, бидејќи хетеросексуалните мажи ја контролирале камерата. Холивудските филмови ги одигрувале моделите за воајеризам и скопофилија. Концептот подоцна бил влијателен во феминистичката филмска теорија и медиумските студии.
Машкиот поглед се случува кога камерата и ја дава на публиката перспективата на хетеросексуален маж. Со тоа што ќе ги нагласува облините на телото на жената, на пример. Жената обично се прикажува на две различни нивоа: како еротски објект и за ликовите во филмот, како и за гледачите на филмот. Мажот се прикажува како доминантната сила во рамките на создадената филмска фантазија. Жената е пасивна во активниот погледот од мажот. Ова додава елемент на 'патријархален' ред и често се гледа како "илузионистички наративен филм". Мулви тврди дека, во мејнстрим киното, машкиот поглед обично има приоритет над женскиот поглед, како одраз на основната асиметрија на моќ.
Во есејот Мулви пишува дека, исто така, женскиот поглед е ист како и машкиот поглед. Ова значи дека жените се гледаат себеси преку очите на мажите. Машкиот погледот е сметан од страна на феминистките или како манифестација на нееднаквата моќ меѓу гледачот и гледаниот, или како свесен или несвесен обид да се развие таа нееднаквост. Од оваа перспектива, жената која го прифаќа објектификацискиот поглед едноставно е во согласност со нормите воспоставени во корист на мажите, со што се зајакнува моќта на погледот да го намали примателот во објект. Прифаќањето на таквата објектификација може да се гледа како слично на егзибиционизмот.
Начини на гледање: проучување на жените во ренесансните слики
Џон Бергер, во својата книга Начини на гледање, изјави дека "според употребата и конвенциите кои конечно се испрашувани, но во никој случај надминати - мажите делуваат и жените се појавуваат. Мажите ги гледаат жените. Жените гледаат како се гледани." Во ренесансните слики голите жени биле сликани речиси исклучиво за машкиот гледач. Жените често се претставени со нивните тела свртени кон гледачот, а нивните глави свртени настрана и гледајќи во огледало. Жената е свесна за тоа дека е предмет на машкиот поглед.
Ова се надоврзува со Лаканската теорија за отуѓувањето што произлегува од поделбата меѓу гледањето на себеси и гледањето на идеалот. Во ренесансните голи слики ова е поделбата што доаѓа од тоа да се биде и гледачот, и гледаниот и тој кој се гледа себеси преку погледот на другите.
NGC 4696D
NGC 4696D — спирална галаксија во соѕвездието Кентаур, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 4696D се споменува и како ESO 322-88, MCG -7-26-49, DRCG 56-10, DCL 228.
Откривање
Објектот е откриен на 7 мај 1826 година од страна на Џејмс Данлоп, со помош на рефлекторски телескоп, чијашто леќа имала пречник од 9 см.
Податоци од набљудување
Според морфолошката класификација на галаксиите, NGC 4696D е од видот SB0. Видливиот сјај со голо око изнесува 12,8 m, а оној во рамките на интервалот од минималната до максималната честота 13,8 m, додека површинскиот сјај изнесува 12,4 m/лм2. NGC 4696D има привидни димензии од 1,9' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 48 м 21,4 с, а неговата деклинација, односно висината на лакот на тој агол, -41° 42' 52". Положбениот агол на објектот е во износ од 132°.
Други поделби
Проучување на NGC 4696D е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 43249. Во рамките на атласот на длабокото небо, Уранометрија 2000.00, објектот припаѓа на групата означена со бројот 402; додека во Каталогот на основни ѕвезди (GSC) е групиран под бројот 7779. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Амстел Голд Рејс 2014
Амстел Голд Рејс 2014 — 49. издание на еднодневната велосипедска трка Амстел Голд Рејс. Била одржана на 20 април 2014 на растојание од 251 километар и била единаесетта трка во сезоната на Светската турнеја.
Трката била освоена по третпат од Белгиецот Филип Жилбер, пред сонародникот Јеле Ванендерт и Австралиецот Сајмон Геранс.
Екипи
Бидејќи Амстел Голд Рејс е настан од Светската турнеја на UCI, сите 18 UCI World Tour екипи биле автоматски повикани и се обврзани да испратат екипа. На шест други екипи им биле доделени специјални покани и со тоа била создадена група од 24 екипи.
Екипи кои настапиле на трката биле:
Список на концертни турнеи на Аврил Лавињ
Канадската пејачка-текстописец Аврил Лавињ има одржано повеќе концертни турнеи почнувајќи од издавањето на нејзиниот прв албум, Let Go, во 2002. Подолу е прикажан списокот на самостојни концертни турнеи на Аврил Лавињ.
Try To Shut Me Up Турнеја
Try To Shut Me Up Турнеја била првата концертна турнеја на Лавињ. Концертот во Бафало, Њујорк бил снимен на ДВД-то My World, кое било издадено на 3 ноември 2003 во САД. Канадските бендови Simple Plan и Gob биле отворачки акти.
Сет-листа
Бенд
Отворачки акти
Легенди (раскази од Карел Чапек)
Легенди (чешки: Devatero Pohádek...) е збирка раскази од чешкиот писател Карел Чапек. Збирката е објавена во 1967 година, во издание на „Македонска книга - Скопје, во рамките на библиотеката „Златна клупа“. Преводот од словенечки јазик е дело на Димитар Димитров.
Технички одлики
Збирката е печатена во мек повез и има 114 страници. Книгата не е каталогизирана. Техничкото уредување е дело на Коста Бојаџиевски, додека нацртот на корицата го направил Томо Шијаковиќ. Во книгата има илустрации, кои се дело на Јозеф Чапек. Коректурата е дело на Драга Стефанова. Книгата била испечатена во графичкиот завод „Гоце Делчев“, во тираж од 10 000 примероци.
Список на државни водачи во 1014 година
Ова е список на државни водачи во 014 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Брзо лизгање на Зимските олимписки игри 2010 - 10000 m за мажи
Натпреварите во трката на 10000 m во брзо лизгање во машка конкуренција на Зимските олимписки игри 2010 се одржаа на 23 февруари, со почеток во 11:00 по месно време (UTC-8). Во натпреварите учествуваа 15 лизгачи од 9 земји.
Најголем фаворит за освојување на златниот медал пред почетокот на трката беше Свен Крамер. Во трката, на неколку круга до крајот, тој имаше предност од дури 6 s во однос на Ли Сонг Хун од Јужна Кореја, но наместо да ја замени патеката и продолжи во надворешната, тој повторно влезе во внатрешната патека, со што беше дисквалификуван. Со тоа, олимписки првак стана Ли Сонг Хун, кој постави нов Олимписки рекорд, со време од 12:58,55. По трката, тренерот на Крамер, Герард Кемкерс, ја презеде одговорноста за грешката на својот ученик, додавајќи дека „тоа е најлошиот ден во неговиот живот“.
Стајковци
Стајковци — село во Општина Гази Баба, кое е споено со населбата Методија Андонов-Ченто, во состав на град Скопје.
Географија и местоположба
Селото Стајковци лежи во низината, која благо се спушта од северозапад кон југоисток. На северозапад низината е висока околу 265 метри, а на југоисток нејзината висина изнесува околу 237 метри.
Во неговата непосредна близина се наоѓаат селата Црешево, Виниче, Брњарци и Сингелиќ кое е споено со населбата Методија Андонов - Ченто, односно градот Скопје, а низ самото село Стајковци води патот кон овие села. Непосредно крај селото од северната страна минува обиколницата. На атарот на селото нема извори, па населението водата за пиење ја обезбедува од бунари кои се ископани во секоја куќа и се длабоки 12 до 13 метри, а во поново време е спроведен и водовод. Селото од сите страни е опколено со обработено земјиште, а до средината на XX век било поделено во два дела, постар на југозапад и понов, основан во 1942 година, на североисток, кои меѓусебно биле оддалечени 500 метри, но со текот на времето како што се доселувале луѓе и граделе куќи тие наполно се споиле. Местоположбата на селото Стајковци е многу поволна од аспект на стопанските и сообраќајните прилики, кои непосредно влијаат на неговата големина и значење. На целиот атар во најголема мера преовладува обработливото земјиште (над 99 %), додека сосема незначителен дел отпаѓа на пасиштата.
Историја
Подрачјето на Стајковци е населено уште од неолитот, за што сведочи наоѓалиштето Тумба - Круша во Поповско Маало.
Кога е основано селото не може со точност да се утврди. Од денешните родови најстари доселеници се Анџиини од првата половина на XIX век, а по нив се доселиле Алтиовци и Дељовци во втората половина на XIX век. Старини биле пронаоѓани во месностите: Стари Гројба (преорано во 1918 година) лево од патот Стајковци-Сингелиќ каде што се познавале крстови поради тоа што со сигурност се знаело дека тоа се христијански гробишта кои припаѓале на македонското население кое за време на турското ропство било уништено или иселено, како и во месностите Јаболче и Каменик каде што биле пронајдени „згурија од ковачница“ и мали мермерни блокови. Опустошувањето на старото село морало да биде многу одамна, бидејќи доселениците кои дошле во XIX век не ги наследиле тие гробишта, туку своите починати ги погребувале во соседното село Црешево сѐ до 1942 година, кога Стајковци основало нови гробишта. До втората половина на XIX век низ Стајковци водел важен кираџиски пат по кој од Скопје се одело за Куманово или Овче Поле, поради што во Стајковци постоел еден ан во сопственост на некојси Максут-ага, кој бил затворен со изградбата на новите колски патишта и губењето назначењето на овој кираџиски пат. Во XIX век селото Стајковци било потполно чифлигарско село (поради одличната местоположба и плодноста на земјиштето) на повеќе турски поседници од Скопје, кои во XX век имале 4 кули и биле застапувани од албански „ќаи“. Од чифлигарството, Стајковци започнало да се ослободува од 1900 година со постепено откупување на земјиштето на атарот, од кое селаните успеале да откупат две третини, додека една третина преку аграрна реформа српската (кралска југословенска) окупаторска власт после Првата светска војна им ја отстапила на доселениците во селото Сингелиќ.
Потекло и значење на името
Во однос на потеклото и значењето на името на селото, населението смета дека тоа е дадено според личното име (Стајко) на некој постар жител и тоа уште во времето пред турското ропство („уште од век пред Турчинот да биде овде“).
Стопанство
Селото Стајковци е едно од најпознатите и најголемите производители и снабдувачи на скопските пазари со зеленчук и земјоделски производи, од кои најголемиот дел од населението остварува приходи. Речиси целиот атар на селото е обработен и засеан со житни растенија, најмногу пченица, пченка и јачмен, потоа градинарски и раноградинарски култури како што се надалеку познатите и прочуени стајковски домати (патлиџан - скопски јабучар) и пиперки (зелени и црвени), марула, спанаќ, боранија, морков, кромид, лук, зелка, целер, магдонос, праз, а во прилично голема мерка се застапени и бостаните преку одгледување на лубеници, дињи и тикви. Овоштарството и лозарството се застапени во помала мерка претежно по приватните дворови и за сопствени потреби. Сточарството преку одгледување на крупен добиток и живина (кокошки) е исто така застапена во многу мала и незначителна мерка.
Покрај земјоделството, односно градинарството и продажбата на скопските пазари, поради непосредната близина на градот Скопје, значаен дел од населението се занимава и со други второ и третостепени стопански дејности, како што се занаетчиство (автомеханичари), градежништво (ѕидари, плочкари, молери, малтерисувачи), трговија, услужни и угостителски дејности. Во самото село работат повеќе трговски и услужни дејности како што се продавници, ресторани и кафулиња, автосервиси, бутици за облека, книжарница, берберница итн.
Население
На пописот од 2002 година, селото имало 3.532 жители, од кои 3.207 Македонци, 3 Турци, 43 Роми, 232 Албанци, 38 Срби и 10 останати.
Според последниот попис од 2021 година, во селото живееле 4.394 жители, од кои 2.877 Македонци, 1.117 Албанци, 6 Турци, 38 Роми, 1 Влав, 26 Срби, 1 Бошњак, 12 останати и 316 лица без податоци.
Родови
Стајковци отсекогаш па сѐ до денес е исклучиво населено со Македонци од православна вероисповед. Според потеклото на старината населението доаѓало од разни страни, но во најголем дел се доселило во Стајковци во поново време преку соседното село Црешево и неговиот заселок Виниче во подножјето на Скопска Црна Гора. Родови кои живеат во селото се: Анџиини (најстари доселеници од с. Бразда), Алтиовци, Дрнговци, Караџовци, Шеркови (сите од заселoкот Виниче кај с. Црешево]]), Шанови (од Виниче, каде дошле преку с. Страчинци) Дељовци, Младеновци (двата рода од с. Црешево, со подалечно потекло од Овче Поле), Смилковци, Трчковски, (сите од с. Црешево), Тонковски (дошле преку Црешево со подалечно потекло од околината на Куманово).
Самоуправа и политика
Селото влегува во рамките на Општина Гази Баба.
Иселеништво
Уште за време на турското ропство, најголем дел од иселениците од постојните како и цели родови од Стајковци се преселиле во градот Скопје. Во денешно време иселеништвото е исто така насочено најмногу кон Скопје, а во помала мерка и во странство (Германија, западна Европа и САД).
Јан Килијан
Позадина
Јан Килијан е роден во Доелен, во Кралството Саксонија. По училиште во Раклау и Бауцен, студирал теологија на Универзитетот во Лајпциг. Тој бил пастор во Хохкирч (неговата домашна парохија) од 1834–1837 година. Поради смртта на неговиот чичко станал пастор во Котиц. Во 1848 година, тој станал пастор во Вајгерсдорф, Прусија. Тој го отфрли „растечкиот рационализам“ кој растел меѓу свештенството, повикувајќи се на враќање на Светото Писмо како авторитетно, преведувајќи голем број германски списи на лужички јазик.
Тексашка колонија
Во текот на 1854 година го повикаа околу 558 Вендиш вендски лутерани од собранијата на Килијан во Прусија и исто така од Саксонија за да ги одведе во Тексас. Многу луѓе во собранието на Килијан биле незадоволни од филозофијата на рационализмот што се ширела низ Европа. Некои сметале дека рационализмот е обид да се замени религијата со наука. Со растечкото религиозно незадоволство, економските тешкотии и желбата на Килијан да биде мисионер во странска земја, Килијан ги донел своите следбеници во Галвестон и на крајот се насели на околу 60 километри источно од Остин во округот Ли.
На 25 март 1854 година, во Даубан бил организирано ново лутеранско собрание што ќе стане камен-темелник на големата емиграција на Вендијците. Рев. Килијан бил повикан како Пастор. Овој потег резултирал со воспоставување на населбата Даб, која подоцна била преименувана во Сербин. Едно од првите дејствија што ги постигнал Рев. Килијан требаше да аплицира за членство во новородениот синхед Лутеранска црква – Мисури. Лутеранската црква Свети Павле во Сербин станала првата од многуте цркви на Синодот во Мисури во Тексас, и ја имала единствената школа за вендиски јазик во Америка.
Универзитет Конкордија во Тексас
Наследството на Јан Килијан е најочигледно во кампусот на Универзитетот Конкордија во Тексас кадешто постојат улицата Килијан и над 150-годишното ѕвоно на влезот од зградата А што Килијан и неговите следбеници ги донеле во Тексас. Во својот стар кампус, првата зграда на универзитетот била именувана Килијан Хол.
Истражувачко друштво на студенти биолози
Истражувачкото друштво на студенти биолози е организација која се заснова на волонтерска работа на студентите и се темели на нивната иницијатива и желба за стекнување со дополнителни знаења за нови биолошки содржини, како и проширување и надополнување на наставната програма на Институот за биологија.
Со оглед на тоа дека членството на друштвото е во постојани измени заради новите генерации на студенти кои се запишуваат на Институтот на биологија, друштвото врши постојана едукација во поглед на теренската истражувачка работа.
Особено значајна е соработката со други институции од земјава и од странство, заради размената на знаења, искуства и резултати од различни области на биологијата. Затоа значајно е да се споменат институциите со кои ИДСБ досега има соработувано:
и многу други студентски организации во текот на веќе 19 годишната работа на друштвото.
514
514 (Римски бројки) — година според општоприфатениот календар. Тоа била 514 година од новата ера, 514. од првиот милениум, 14. од VI век и петта од 510-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.